പാപ്പിനിശ്ശേരിയല്ല മാലിന്യശ്ശേരി മാലിന്യം തള്ളുന്നതിനെതിരെ പാപ്പിനിശ്ശേരി പഞ്ചായത്ത് നടപടി സ്വീകരിക്കുന്നില്ലെന്ന് ആക്ഷേപം പാപ്പിനിശ്ശേരി: പാപ്പിനിശ്ശേരിയിലെ വിവിധ ഭാഗങ്ങളില്നിന്നുള്ള കന്നുകാലി അറവ് മാലിന്യവും കക്കൂസ് മാലിന്യവും തള്ളാനായി ഒരുപാതയുണ്ട്. പാപ്പിനിശ്ശേരി പഴയങ്ങാടി റോഡ് കവല മുതല് കടവ് റോഡ് വരെയുള്ള 250 മീറ്റര് പാതയാണിത്. ഒരു മാസത്തിനുള്ളില് നാലാം തവണയാണ് ചത്ത കന്നുകാലിയെ പാതക്കരികില് തള്ളിയത്. എല്ലാ തരത്തിലുമുള്ള മാലിന്യം പതിവായി പാതക്കരികില് തള്ളുന്നതോടെ പാപ്പിനിശ്ശേരി അക്ഷരാര്ഥത്തില് മാലിന്യശ്ശേരിയായി. പാതയുടെ ഇരുഭാഗവും കണ്ടല് വനങ്ങളാണ്. വാഹനങ്ങളില് എത്തിക്കുന്ന ചത്ത മൃഗങ്ങളും മറ്റു മാലിന്യവും ഇരു ഭാഗത്തേക്കും ഇരുട്ടിന്െറ മറവിലാണ് തള്ളുന്നത്. ഒരു മാസത്തിനുള്ളില് ചത്ത എട്ടോളം പോത്തുകളെയും ഒരു കന്നുകാലിയെയും പാതക്കരിലെ കണ്ടല്കാടുകളിലേക്ക് തള്ളിയിട്ടുണ്ട്. അറവു മാലിന്യവും ചത്തമൃഗങ്ങളെയും ആവശ്യാനുസരണം ലഭിക്കുന്നതിനാല് തെരുവ് നായ്ക്കളുടെ പ്രധാന താവളവും കെ.എസ്.ടി.പി റോഡ് തന്നെ. മാലിന്യം തള്ളുന്നത് തടയാനായി പാപ്പിനിശ്ശേരി പഞ്ചായത്ത് അധികൃതര് നടപടി സ്വീകരിക്കുന്നില്ലെന്ന് ആക്ഷേപവുമുണ്ട്.